කොළඹ 7.ධර්මපාල මාවතේ පිහිටි සී අයි එෆ් එල් ආයතනය 2013 වසරේ බලපත්‍රලාභී මුල්‍ය ආයතනයක් වන අතර 2013ජුනි මස 30දින වනවිට 4134ආසන්න තැන්පත්කරුවන් ප්‍රමාණයකින් සමන්විත බවත් බිලියන 3.4 තැන්පතු ප්‍රමාණයක් සහිත ආයතනය යාපනය .ගාල්ල හා කොළඹ යන ශාඛා තුනකින් සමන්විත බවට රහස් පොලිසිය අධිකරණයට කරුණු වාර්තා කොට තිබිණ.2012 වසරේ මිලියන 400 ක මුදලක් සැකසහිත අන්දමින් විවිධ පුද්ගලයන් හා ආයතන ගිණුම්වලට බැර කිරීමේන් සපරාධී සාවද්‍ය පරිහරණය කිරිමක් සම්බන්ධයෙන් විමර්ශණ පවත්වන බවට රහස් පොලිසියේ පොලිස් පරික්ෂක අයී ඩී එස් වීරසිංහ මහතා අධිකරණය හමුවේ පැවසීය.මෙම විමර්ශන කටයුතු සඳහා සහාය දක්වන ලෙසට අවවාද කොට අධ්‍යක්ෂක මණ්ඩලයේ විදේශගමන් තහනම් කරන ලෙසට පොලිසිය අධිකරණයෙන් කළ ඉල්ලීමකට අනුව අධ්‍යක්ෂක මණ්ඩලය වෙත අධිකරණය නොතීසි නිකුත් කොට තිබිණ..